Museo de Arte Moderno (Mexico by)

Museo de Arte Moderno de la Ciudad de México er et museum for moderne kunst i Mexico by. Det ligger i Chapultepec-parken, langs Paseo de la Reforma. Det ble åpna 20. september 1964 etter initiativ fra daværende president Adolfo López Mateos. Bygninga er tegna av Pedro Ramírez Vázquez, i samarbeid med Rafael Mijares Alcérreca. Museet utgjør en del av Instituto Nacional de Bellas Artes, og har utstillinger av nasjonale og internasjonale samtidskunstnere. Det har også en permanent samling av verker av Gelsen Gas, Frida Kahlo, Olga Costa, Diego Rivera, David Alfaro Siqueiros, José Clemente Orozco, Manuel Álvarez Bravo, Leonora Carrington, Rufino Tamayo, Juan Soriano og Vicente Rojo. Eksterne lenker (es) Offisielt nettsted (en) Museo de Arte Moderno, Mexico City – kategori av bilder, video eller lyd på Commons Instituto Nacional de Bellas Artes